
Telepíthető komposztkazán fejlesztése

Kulcsszavak: komposztálás;zöldenergia;automatizálás;energetika;fenntarthatóság
A mostanában nagy divatot élő komposztálás egy a természetben is végbemenő folyamat, ami nem csak éltető humuszt ad, de akár más, jól felhasználható lehetőség alapját is nyújthatja. Az érlelődő komposzt a hozzávaló nyersanyagok biológiai lebomlása során hatalmas hőt bocsájt ki, amely hő szabályozott körülmények között fűtési célokra is felhasználható.
Immár harmadik éve fejlesztjük elképzelésünket. Célunk egy mobil, telepíthető, érzékelőkkel és szabályozással, közüzemi csatlakozási lehetőséggel rendelkező, konténer típusú egység létrehozása. A tervezett üzleti stratégia velejárója lenne az a szolgáltatás is, amely biztosítja a fent leírt „blokk” stabil összetételű komposztkeverékkel történő ellátását.
Pályázati munkánkban két, már megépített kazán-prototípus működtetésének tapasztalatait és eredményeit osztjuk meg mind a töltőanyag, mind a gépészet, mind pedig az automatizálás vonatkozásában.



